कुंभ राशि में शनि होगा वक्री; मेष, कन्या और वृश्चिक राशि के लोग तिल के तेल से करें अभिषेक
रविवार, 18 जून को शनि कुंभ राशि में वक्री हो रहा है। ये ग्रह 4 नवंबर तक वक्री रहेगा, इसके बाद मार्गी हो जाएगा। इस बार शनि वक्री रहते हुए राशि नहीं बदलेगा। इस तरह 139 दिनों तक शनि वक्री रहेगा। shani will be vakrin in Aquarius (kumbh); effects of shani on Aries, Virgo and Scorpio, shani transit
रविवार, 18 जून को शनि कुंभ राशि में वक्री हो रहा है। ये ग्रह 4 नवंबर तक वक्री रहेगा, इसके बाद मार्गी हो जाएगा। इस बार शनि वक्री रहते हुए राशि नहीं बदलेगा। इस तरह 139 दिनों तक शनि वक्री रहेगा। 2023 में शनि धनिष्ठा के बाद शतभिषा नक्षत्र में रहेगा। शनि की चाल बदलने से कई लोगों की परेशानियां बढ़ सकती हैं। शनि के लिए राशि अनुसार पूजा-पाठ करना चाहिए।
उज्जैन के ज्योतिषाचार्य पं. मनीष शर्मा के मुताबिक, कुंभ शनि की राशि है। इस राशि में शनि के वक्री होने से तूफान, भूकंप और दुर्घटनाएं होने के योग बनते हैं। कर्क, वृश्चिक, मकर, कुंभ और मीन राशि के लोगों को अतिरिक्त सावधानी रखनी होगी। इन राशियों पर शनि की साढ़ेसाती और ढय्या चल रही है। जानिए शनि के लिए राशि अनुसार कौन-कौन से शुभ काम किए जा सकते हैं...
मेष राशि - तिल के तेल से शनि देव का अभिषेक करें। आप चाहें तो तिल से हवन भी कर सकते हैं।
वृषभ राशि - नारियल, मूंगफली या सरसों के तेल से शनि का अभिषेक करें।
मिथुन राशि - तिल के तेल से अभिषेक और हवन करें।
कर्क राशि - सरसों के तेल का दान करें।
सिंह राशि - सरसों का तेल या तिल का तेल शनि को चढ़ाएं।
कन्या राशि - तिल, मूंगफली, सरसों तेल का दान करें।
तुला राशि - नारियल, मूंगफली या सरसों के तेल भगवान को चढ़ाएं।
वृश्चिक राशि - तिल या सरसों के तेल से अभिषेक कर सकते हैं।
धनु राशि - सोयाबीन, मूंगफली तेल का दान कर सकते हैं।
मकर राशि - सरसों या तिल के तेल से शनि देव का अभिषेक और हवन करें।
कुंभ राशि - सरसों का तेल किसी मंदिर में दान करें।
मीन राशि - सोयाबीन, मंगूफली तेल से शनि देव का अभिषेक कर सकते हैं।